Zápis z porady riešiteľského tímu

|  |
| --- |
|  |
| Dátum a čas | 8.10.2013, 11:00 – 13:00 |
| miesto konania | Seminárna miestnosť P/06, Jesenná 5, Košice |
| typ stretnutia | Pracovné stretnutie riešiteľov k priebehu projektu. |
| FacilitÁtor | RNDr. Jozef Gajdoš, PhD. |
| Zapísal | RNDr. Jozef Gajdoš, PhD. |

|  |
| --- |
| Prítomní |
| Podľa prezenčnej listiny. |

# Program

1. Čerpanie hodín a vykazovanie činností v rámci projektu

2. Aktuálny stav verejného obstarávania

3. Príprava realizácie stavieb

4. Príprava údajov do monitorovacej správy

5. Rôzne

Navrhovaný program bol prijatý prítomnými účastníkmi bez pripomienok. Projektové stretnutie pokračovalo nasledovne:

|  |
| --- |
| **1. Čerpanie hodín a vykazovanie činností v rámci projektu** |
| diskusia | J. Gajdoš (projektový manažér) informoval o aktuálnom stave vyčerpaných hodín v rámci jednotlivých pilotných projektov (PP). K 30.9.2013 bolo vyčerpaných celkovo 8 109 hodín, čo predstavuje približne 9% z celkového počtu hodín alokovaných v rámci projektu. Čerpanie zatiaľ prebieha podľa plánu.Vykazovanie činností a s tým spojené odovzdávanie výkazov prebieha bez väčších problémov. V závislosti od požiadaviek prebieha dolaďovanie funkčnosti portálu projektov. Ojedinelé špecifické prípady sa riešia osobne so zainteresovanými riešiteľmi. |
|  |
| závery |  |
|  |
| Úlohy | Zodpovedný | termín |
|  |  |  |

|  |
| --- |
| **2. Aktuálny stav verejného obstarávania** |
| diskusia | Projektový manažér informoval o aktuálnom stave verejného obstarávania na realizáciu stavieb a nákup IKT a prístrojov. V oboch verejných obstarávaniach bolo ukončené 1. kolo zamerané na overenie spôsobilosti uchádzačov. Uchádzači, ktorí splnili podmienky, postúpili do 2. kola v ktorom majú možnosť vyžiadať si súťažné podklady a predložiť ponuku. Lehota na predkladanie ponúk uplynie v polovici októbra. Odhadovaný začiatok nákupu IKT, za predpokladu že nedôjde k neočakávaným zdržaniam, je prelom rokov 2013 a 2014. Odhadovaný začiatok realizácie stavieb je február 2014.  |
|  |
| závery |  |
|  |
| Úlohy | Zodpovedný | termín |
|  |  |  |

|  |
| --- |
| **3. Príprava realizácie stavieb** |
| diskusia | Projektový manažér informoval o procese prípravy stavieb. Pred zriadením staveniska bude potrebné odstrániť dreviny pred západným priečelím budovy na Jesennej 5. Tieto dreviny sa vzhľadom na svoje rozmery a vek nemôžu ponechať prirodzenému vývoju. Ing. Orfánusová už v tejto veci začala konať a všetky potrebné žiadosti a posudky boli podané na úrad životného prostredia. Stanovisko úradu životného prostredia by malo byť známe do dvoch týždňov.K zhotoveniu harmonogramu realizácie stavieb prebehlo stretnutie s projektantom. Ten sľúbil v krátkom čase dodať prvú verziu harmonogramu, no harmonogram stále nedodal napriek tomu že od stretnutia už ubehli 3 mesiace. Ing. Špontáková projektanta niekoľkokrát urgovala. |
|  |
| závery |  |
|  |
| Úlohy | Zodpovedný | termín |
| Urgovať projektanta aby pripravil prvú verziu harmonogramu realizácie stavieb | J. Gajdoš, M. Špontáková | Do konca októbra 2013 |

|  |
| --- |
| **4. Príprava údajov do monitorovacej správy** |
| diskusia | Projektový manažér informoval o aktuálnom stave zberu údajov do 1. monitorovacej správy projektu a požiadal zodpovedných riešiteľov o dodanie chýbajúcich údajov. Zároveň riešiteľov požiadal o dodanie fotodokumentácie relevantnej k preukázaniu splnenia podmienok publicity projektu. Zároveň informoval o manuáli k publicite projektu, ktorý je dostupný na webovej stránke projektu. |
|  |
| závery |  |
|  |
| Úlohy | Zodpovedný | termín |
|  |  |  |

|  |
| --- |
| **5. Rôzne** |
| diskusia | Prof. Hofierka sa informoval o možnosti pridať nového člena riešiteľského kolektívu do PP6. Vzhľadom k tomu že v projekte je na iných PP niekoľko neobsadených pozícií, by malo byť možné požiadať o presunutie týchto hodín na PP6 prostredníctvom žiadosti o zmenu zmluvy.Dr. Murín navrhol zorganizovať pracovný seminár, kde by boli stručne predstavené jednotlivé pilotné projekty v oblasti IKT v rámci UVP Technicom. Ak by sme zistili, že by to mohlo byť užitočné, tak by sme mohli časom rozbehnúť aj spoločný seminár, čo sa v minulosti osvedčilo pri iných projektoch. Doc. Semanišin súhlasil obrátiť sa s týmto návrhom na našich partnerov z TUKE.Dr. Černák sa informoval o možnosti zvýšiť platy výskumníkom z PP1 na úroveň ktorú predpokladá rozpočet projektu. U pôvodných zamestnancov a novoprijatých zamestnancov, ktorým uplynie skúšobná doba, bude môcť byť toto navýšenie zrealizované. |
|  |
| závery |  |
|  |
| Úlohy | Zodpovedný | termín |
|  |  |  |

**Ďalšie informácie**

|  |  |
| --- | --- |
| Prizvaní |  |
| Dodatočné poznámky |  |
| ZápisnicU Zapísal | J. Gajdoš |
| Nasledujúca porada | Dátum: | -  |
| čas: | - |
| Miesto: | - |